Allothpa’ o’ch yawanerra yexhateñtsopawo, allpa’ o’ch yeserrpare’tawerranet, oten serrparñats, eñallo’ poesheñar chéshatholl awo’ nare’tan shonte’ paparexhno allame’tets all yéxhena, nanako’ kowampes, xhokmo’ch sa’tamo’re’teñ oño, ñamha ámamhpeñ, pa’parexhnoñapa’ eño’ kowen chepares, parrochñapa’ amo’ allotsenopa’ awoto’ waxha’tá po’poñ chéshaneshapa’ awoto’ a’marechet, allempó werrapa’ nanako’ lleka’werra, allempóñapa’ awo a’phtho’tyerrpa’ awo ochet ñeñth cheshanésha’ berro’tepa’ tharro yexhena, ñañapa’ awoxho amethom pachor, ñeñthña pachorpa’ awo’ nare’taterranet ello nanak aton allpon bero’tet, atthotho’ña kosherra ñeñth chéshatholl